Erriyon Knighton

Erriyon Knighton (født 29. januar 2004) er en friidrettsutøver fra USA, som konkurrerer for University of Oregon på universitetsnivå.

Han fikk bronse på 200 meter under USA-mesterskapet i friidrett 2021 (United States Olympic Trials 2020). Der løp han på 19,84 sekunder, som var U18- og U20-bestenotering i verden.

Idrettskarriere

2019 
Knighton deltok i USAs nasjonale ungdomsmesterskap Junior Olympics i 2019, og vant der 200 meter i U17-klassen, med 21,15 sekunder. Han kom på tredjeplass på 400 meter.

2020 
Under Junior Olympics 2020 vant han 100 meter og 200 meter, med hhv. 10,29 og 20,33 sekunder. Han var da fortsatt 16 år gammel. Tiden hans på 200 meter var tidenes nest raskeste tid i U18-klassen, bak Usain Bolt som løp på 20,13 da han var 16 år gammel i 2003.

2021 
Den 2. mai 2021 brøt han 10-sekundersgrensen på 100 meter, da han løp på 9,99 under Pure Athletics Sprint Elite Meet i Florida. Dette var imidlertid med 2,7 m/s medvind, så tiden teller ikke som offisiell rekord. Han forbedret sin personlige rekord på 200 meter til 20,30 under USATF Golden Games i mai, og forbedret den videre til 10,16 under Boston Games senere i mai. 

Den 31. mai slo han Usain Bolts U18-bestenotering i verden på 200 meter, da han løp på 20,11 under Duval County Challenge i Florida. Under USA-mesterskapet i friidrett 2021 (United States Olympic Trials 2020), kom han på tredjeplass på 200 meter, og forbedret sin egen U18-bestenotering til 20,04 i forsøksheatet og 19,88 i finalen. Denne tiden var både U18- og U20-bestenotering i verden, og han kvalifiserte seg også til Sommer-OL 2020 i dette uttaket.

Han kom på 4. plass på 200 meter da han representerte han landet sitt under Sommer-OL 2020 i Tokyo.

Referanser

Eksterne lenker 
 

Sprintere fra USA
VM-sølvmedaljevinnere i friidrett for USA
VM-bronsemedaljevinnere i friidrett for USA
Deltakere for USA under Sommer-OL 2020
Friidrettsutøvere under Sommer-OL 2020
Deltakere for USA under VM i friidrett 2022
Deltakere for USA under VM i friidrett 2023